खांट राजवंश
खांट राजवंश भारत के गुजरात राज्य में एक शासकीय वंश था जिसकी स्थापना कोली राजा धन मेर के पिता सोनांग मेर ने की थी जो सिंध (वर्तमान पाकिस्तान मे) से गुजरात आए थे एवं धंधुका, धंधालपुर , पेटलाद, बिलखा और महियारी पर कोली राज स्थापित किया। ठाकोर सोनांग मेर के १३ पुत्र हुए। खांट राजवंश के राजकुमर धन मेर उर्फ धंधल खांट ने गुजरात में धंधालपुर और धंधुका की स्थापना की एवं बसाया। राजा धन मेर ने वाला राज्य के राजा एवं राजपूतों के वाला वंश के संस्थापक इभल वालो के द्वारा ब्राह्मणों के उत्पीड़न के चलते इभल वालो का वध किया और वाला राज्य को अपने राज्य में मिला लिया साथ ही ४०० ब्राह्मणों को धंधुका में बसाया। राजा धन मेर के पौत्र ने कोलियों के खशिया वंश‌ की स्थापना की। खांट राजवंश के अन्य कुमर पातल खांट ने गुजरात में पेतलाद की स्थापना की एवं बसाया और कुमर महर राणा ने गुजरात में महियारी की स्थापना की। खांट राजवंश के सबसे प्रसिद्ध शासक के रूप में जेसा खांट उर्फ जयसिंहजी खांट को माना जाता है। जेसा खांट ने १३५० में दिल्ली सल्तनत के सुल्तान मोहम्मद बिन तुगलक के साथ मिलकर जूनागढ़ के चूड़ासमा राजवंश के शासक रा खैंगार को हराया था जिसके पश्चात जेसा खांट ने गिरनार और बिलखा पर राज स्थापित किया।